
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 26.07.2026, ora 08.00 – 27.07.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 27.07.2026, ora 08.00

RÂURI: 

Debitele au fost, în general, în scădere, exceptând râurile din bazinele hidrografice: Bega Veche, Bega, Timiș, Bârzava, Moravița, Caraș, Nera, Cerna, Vedea, Bârlad, Prut și pe râurile din Dobrogea, unde au fost relativ staționare. 

Pe râurile din bazinul hidrografic al Someșului Mic, Arieșului și bazinele superioare ale Crasnei, Barcăului și Crișurilor, debitele au fost în creștere ca urmare a precipitațiilor căzute în interval și propagării.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul Ialomiței și mai mici (sub 30%) pe râurile din bazinele: Iza, Tur, Someș, Crasna, Barcău, Crișuri, Târnave, Timiș, Bârzava, Moravița, Caraș, Nera, Cerna, Bârlad, Suceava, bazinul inferior al Mureșului, bazinul superior al Begăi, pe cursul superior al Siretului, cursul mijlociu și inferior al Prutului, pe afluenții acestuia, pe unii afluenți din bazinul Jiului și și bazinul superior al Argeșului.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi în creștere pe râurile din bazinele hidrografice: Vișeu, Iza, Tur, Someș, Bega Veche, Bega, Timiș, Cerna, Moldova, Suceava, bazinele superioare și mijlocii ale Crasnei, Barcăului, Crișurilor, Mureșului și bazinele superioare ale Oltului și Bistriței, ca urmare a precipitațiilor prognozate și propagării, iar pe celelalte râuri din țară vor fi relativ staționare.

Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, pe unele râuri din zonele de deal și munte, mai ales pe cele din jumătatea de nord a țării, ca urmare a precipitațiilor, sub formă de aversă, însemnate cantitativ, prognozate.

DUNARE:
Debitul la intrarea în țară (secțiunea Baziaș) în intervalul 26 – 27.07.2026 a fost în scădere, având valoarea de 1650 m3/s, sub media multianuală a lunii iulie (4700 m3/s).

În aval de Porțile de Fier debitele au fost staționare la Gruia și în ușoară scădere pe sectorul Calafat – Tulcea.

Debitul la intrarea în țară (secțiunea Baziaș) va fi staționar (1650 m3/s).

În aval de Porțile de Fier debitele vor fi staționare pe sectorul Gruia – Călărași și în scădere pe sectorul Cernavodă – Tulcea.
2. Situaţia meteorologică în intervalul 26.07.2026, ora 08.00 – 27.07.2026, ora 08.00

A.N.M. a emis o ATENŢIONARE Meteorologică, cod galben: 

Mesaj 1

ATENŢIONARE Meteorologică, cod galben - valabilă în intervalul 27.07.2026, ora 12.00 – 27.07.2026, ora 22.00, vizând instabilitate atmosferică, intensificări ale vântului, vijelii, averse torențiale însemnate cantitativ, în Maramureș, Crișana, Banat, cea mai mare parte a Transilvaniei și a zonei montane, vestul și nord-vestul Olteniei și nord-vestul Moldovei, conform căreia: Luni (27 iulie) în Maramureș, Crișana, Banat, cea mai mare parte a Transilvaniei și a zonei montane, în vestul și nord-vestul Olteniei precum și în nord-vestul Moldovei vor fi perioade cu instabilitate atmosferică ce se va manifesta prin averse torențiale însemnate cantitativ, intensificări ale vântului și vijelii (viteze la rafală de 50...70 km/h și izolat de peste 80 km/h), descărcări electrice și  izolat grindină de mici și medii dimensiuni (1...3 cm). În intervale scurte de timp (1...3 ore) sau prin acumulare cantitățile de apă vor fi de 15...25 l/mp și izolat de peste 30...40 l/mp.

Notă: manifestări de instabilitate atmosferică vor fi pe arii restrânse și în restul teritoriului.

Mesaj 2

ATENŢIONARE Meteorologică, cod galben - valabilă în intervalul 27.07.2026, ora 22.00 – 28.07.2026, ora 10.00, vizând intensificări ale vântului, în Carpații Meridionali și de Curbură și local în Munții Apuseni, conform căreia: În noaptea de luni spre marți (27 / 28 iulie) vântul va avea intensificări în Carpații Meridionali și de Curbură și local în Munții Apuseni, cu viteze de 70...80 km/h, iar la altitudini mari vor fi rafale de peste 90...100  km/h.

Notă: intensificări ale vântului cu viteze la rafală în general de 45...50 km/h vor fi în primele ore ale intervalului și în estul Moldovei.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - ALBA, ARAD, ARGEŞ, BRAŞOV, BIHOR, BISTRIŢA-NĂSĂUD, CARAŞ-SEVERIN, CLUJ, DÂMBOVIŢA, GORJ, HUNEDOARA, MARAMUREŞ, MEHEDINŢI, MUREŞ, PRAHOVA, SATU-MARE, SĂLAJ, SIBIU, SUCEAVA, TIMIŞ şi VÂLCEA – ATENŢIONARE Meteorologică, cod Galben – mesaj 1

· - ALBA, ARGEŞ, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HUNEDOARA, MEHEDINŢI, PRAHOVA, SIBIU, VÂLCEA şi VRANCEA – ATENŢIONARE Meteorologică, cod Galben – mesaj 2

În ţara, Valorile de temperatură au crescut în toate regiunile, iar în vest și local în sud au caracterizat o vreme călduroasă. Cerul a fost mai mult senin, cu înnorări ziua în zonele montane, dar începând din orele serii în extindere dinspre vest în majoritatea zonelor țării. În Banat, Crișana, Maramureș, pe arii mai restrânse în Transilvania și Oltenia și cu totul izolat în Muntenia au fost averse slabe însoțite de descărcări electrice. Vântul a suflat slab și moderat cu ușoare intensificări în vest și în Munții Apuseni. Temperaturile maxime s-au încadrat între 24 de grade la Întorsura Buzăului și 34 de grade la Sânnicolau Mare și Jimbolia, iar la ora 6 temperaturile se încadrau între 8 grade la Miercurea Ciuc și Toplița și 23 de grade la Sulina, Gura Portiței, Constanța-dig și Constanța. Dimineața, în depresiunile din estul Transilvaniei a fost ceață.
La Bucureşti, vremea a fost normală termic, astfel că temperatura maximă a fost de 29 de grade la stația meteo Băneasa și de 30 de grade la Afumați și Filaret. Cerul a fost mai mult senin, iar vântul a suflat slab până la moderat. La ora 6 se înregistrau 15 grade în Băneasa, 17 grade la Afumați și 18 grade la Filaret.
3. Prognoza meteorologică în intervalul 27.07.2026, ora 08.00 – 28.07.2026, ora 08.00

În ţara
În Maramureș, Crișana, Banat, cea mai mare parte a Transilvaniei și a zonei montane, în vestul și nord-vestul Olteniei precum și în nord-vestul Moldovei vor fi perioade cu instabilitate atmosferică ce se va manifesta mai ales pe parcursul zilei și la începutul nopții prin averse torențiale însemnate cantitativ, intensificări ale vântului și vijelii (în prima parte a intervalului viteze la rafală de 50...70 km/h și izolat de peste 80 km/h; în cea de a doua în Carpații Meridionali și de Curbură și local în Munții Apuseni, viteze de 70...80 km/h, iar la altitudini mari de peste 90...100 km/h), descărcări electrice și izolat grindină de mici și medii dimensiuni (1...3 cm). În intervale scurte de timp (1...3 ore) sau prin acumulare cantitățile de apă vor fi de 15...25 l/mp și izolat de peste 30...40 l/mp. Manifestări de instabilitate atmosferică vor fi pe arii restrânse și în restul teritoriului. Temperaturile maxime se vor încadra între 24 de grade în Maramureș și peste 3o de grade, pe arii relativ extinse, în regiunile sud-vestice, sudice și estice (unde vremea va fi călduroasă), cele mai mari valori, de 34 de grade, urmând să se înregistreze, în Dobrogea continentală. Minimele termice vor fi cuprinse între 10 grade în estul Transilvaniei și 22 de grade pe litoral. Dimineața și noaptea, izolat, va fi ceață.
La Bucureşti, cerul va fi variabil, temporar cu înnorări după-amiaza și seara când vor fi ploi de scurtă durată (2...5 l/mp) și descărcări electrice. Vântul va sufla slab și moderat, cu ușoare intensificări în timpul ploilor (viteze la rafală de 35...40 km/h). Temperatura maximă va fi de 30...31 de grade, iar cea minimă de 17...18 grade.
II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

3.2. În domeniul solului şi vegetaţiei

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

IV.
ALIMENTĂRI CU APĂ

Având în vedere prevederile Planului de restricții și folosire a apelor  în perioadele deficitare, pentru B.H. Dunăre, vă aducem la cunoștință următoarele:

· Din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
· În data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, va fi instituită faza de atenționare/avertizare  la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· piscicultură: SC Danubiu Elite Buc. –Am. pisc. Dunăreni  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

Din cauza scăderii semnificative din ultima perioadă a nivelului, respectiv a debitului fluviului Dunărea, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre.
· În acest sens, se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I.

· Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere în următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre;
În data de 9.07.2026 nivelul Dunării, respectiv debitul, au scazut foarte mult, astfel în Secțiunea Smârdan se va aplica direct treapta 3 de restricții, înregistrându-se un debit de 104 mc/s, respectiv un nivel = 52 cm;      
· În acest sens, se aplică treapta  3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;   
· În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din cauza scăderii semnificative în ultima perioadă a nivelului, respectiv a debitului fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre; 
· În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre .
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții  la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026 , înregistrată la ABADL cu nr. 5077/17.03.2026.

